cyanic-selkie/wikianc huggingface dataset:
Go Let It Out
Go Let It Out on brittiläisen rock-yhtye Oasiksen kappale ja single, joka julkaistiin 7. helmikuuta 2000. Ensimmäisenä singlenä tulevalta Standing On The Shoulder Of Giants albumilta se nousi suoraan Ison-Britannian single-listan sijalle 1. Samalla se oli järjestyksessään Oasiksen viides ykkös-single, myyden kotimaassaan n. 343 000 kappaletta. Go Let It Outin b-puolia ovat Let's All Make Believe ja (As Long As They've Got) Cigarettes in Hell. Singlen kansi on kuuluisan kansitaiteilija Simon Halfonin suunnittelema.
Kappale löytyy myös yhtyeen "best of" -kokoelmalta Stop The Clocks (2006).
Kappaleet
Kaikki kappaleet kirjoittanut Noel Gallagher, ellei toisin mainita.
Rääkänpää
Rääkänpää on Hyvinkään kaupunginosa. Se sijaitsee Hyvinkään ydinkeskustasta kaakkoon ja rajautuu kaakossa Marttiin, idässä Terveysmetsäksi kutsuttuun metsäalueeseen, pohjoisessa ja luoteessa Hyvinkään keskustaan ja lännessä ja etelässä Helsinki–Riihimäki-rataan.
Rääkänpään pientalot rakennettiin toisen maailmansodan jälkeen. Vuonna 2010 Rääkänpään osayleiskaavaa pyrittiin muokkaamaan ja Hyvinkään kaupunki pyrki rakentamaan Rääkänpään 80 omakotitalon tilalle kerrostaloja. Suunnitelma herätti vastustusta ja se ei lopulta toteutunut.
Rääkänpäässä sijaitsee Hyvinkään uusin peruskoulu, noin 600 oppilaan Tapainlinnan koulu. Kaupunginosaa palvelevat Hyvinkään Liikenteen paikallisbussilinjat 4 ja 5.
Balls Out
Balls Out on yhdysvaltalaisen glam metal -yhtyeen Steel Pantherin kolmas pitkäsoitto.
Kappaleet
Albumin kappalelista julkaistiin 26. elokuuta 2011.
Aicle
Aicle.(愛狂います. Ai kuru imasu) on vuonna 2006 perustettu japanilainen yhtye, joka edustaa oshare keitä. Yhtyeen esikoisalbumi oli maaliskuussa 2009 julkaistu Shinzou. Ensimmäisen ulkomaankonserttinsa yhtye teki Suomessa vuonna 2009. Aicle on tunnettu värikkäästä ja huomiota herättävästä ulkonäöstä, joka on tyypillistä useimmille j-rock bändeille. Bändin musiikki erottuu joukosta, sillä Aicle omaa tyylitovereitaan vakavavaikutteisemman rock-soundin, johon on lisätty perinteisemmästä visual keistä lainattua epätoivoa ja sekopäisyyttä. Monipuolinen yhtye on kehittänyt uraansa vuosien varrella vahvasti, ja tarkoin viimeistelty debyyttialbumi Shinzou ilmestyikin maaliskuussa 2009. Yhtye hajosi 22.2.2012.
Kitaristi Keitan eroaminen yhtyeestä vuonna 2009 henkilökohtaisista syistä johtuen tuli äkkiä, mutta ei kuitenkaan hiljentänyt Aiclen vauhtia, vaan päinvastoin, väreillä ilakoiva yhtye suuntasi heti kohti uusia seikkailuja. Viimeinen konsertti Keitan kanssa järjestettiin Shinjuku MARZissa 5.5.2009, mutta saman vuoden lokakuussa Aiclen oli aika suunnata ulkomaille.
Tapiola (Sastamala)
Tapiola on kylä Tyrväällä Sastamalan kaupungissa Pirkanmaalla. Kylä sijaitsee suunnilleen Houhajärven ja Ylistenjärven välissä Punkalaitumentien varrella. Kylään kuuluvat myös Moitusmaa ja Ylistenjärvenmaa. Näiden yhteenlaskettu asukasluku on noin 300.
Tapiolan alkuperäinen kylätontti sijaitsee Tapiolanjärven rannalla. Varhaisin maininta kylästä on vuodelta 1479. 1600-luvulle tultaessa kylässä oli kolme tilaa: Laurila, Nikkilä ja Heikkilä. Kylän nykyinen asutus on levinnyt laajalle entisille Tyrvään takamaille, minkä vuoksi Tapiolan kyläalue on hyvin pirstaleinen.
Lähes täydellinen luku
Lähes täydellinen luku on positiivinen kokonaisluku n, jonka tekijöiden summa on yhtä paljon kuin 2n - 1. Esimerkiksi 4 on lähes täydellinen luku, koska. Kymmenen ensimmäistä lähes täydellistä lukua ovat 1, 2, 4, 8, 16, 32, 64, 128, 256 ja 512. Ainoat tunnetut lähes täydelliset luvut ovat kahden potenssit eli muotoa 2^k, jossa k on luonnollinen luku, mutta ei ole osoitettu, etteikö niiden lisäksi voisi olla muitakin lähes täydellisiä lukuja. Lähes täydelliset luvut ovat myös vajaita lukuja.
Belgian Grand Prix 1952
Belgian Grand Prix 1952 oli Formula 1 -sarjan osakilpailu, joka ajettiin 22. kesäkuuta 1952 Circuit de Spa-Francorchamps'n radalla. Kilpailun voitti Alberto Ascari, jolle voitto oli kauden ensimmäinen. Ascari saavutti myös hattutempun.
Ensimmäinen intifada
Ensimmäinen intifada oli palestiinalaisten kansannousu Israelia vastaan miehitetyllä Gazan kaistalla ja Länsirannalla vuosina 1987–1993. Kansannousun syntyyn vaikuttivat paitsi miehityksen vastustaminen myös koetut taloudelliset vaikeudet.
Tilanne kehittyi yllätyksenä sekä Israelille että Palestiinan vapautusjärjestölle eli PLO:lle. PLO oli aluksi tilanteesta sivussa, mutta nousi lopulta sen johtajaksi. Samalla ilmaantui uusia liikkeitä, kuten Hamas. Kansannousu ilmeni väkivaltaisina mielenosoituksina, joissa heiteltiin kiviä ja polttopulloja. Israel ei saanut toimintaa loppumaan, mutta se hiljeni muutaman vuoden jälkeen itsestään. Loppuvuotena pidetään vuotta 1991 tai vuotta 1993.
Intifada on arabiaa ja tarkoittaa suomeksi vavahtelua tai järistystä.
Tausta
Intifadan eli kansannousun syttymisellä oli useita eri syitä. Israel oli miehittänyt Länsirannan ja Gazan kaistan kuuden päivän sodassa vuonna 1967, mikä oli tehnyt Israelista ja palestiinalaisista osan samaa geopoliittista yksikköä. Vuonna 1982 Palestiinan vapautusjärjestö eli PLO ja Israel ajautuivat puolestaan ensimmäiseen sodanomaiseen yhteenottoonsa Israelin hyökätessä Libanoniin.
Palestiinalaiset katkeroituivat Israelin miehityksestä. 1970-luvulta lähtien oli lisääntynyt esimerkiksi siirtokuntien rakentaminen, yliopistojen sulkeminen ja lehtien lakkauttamien. Muut arabimaat ja PLO olivat puolestaan tuottaneet huomattavan pettymyksen toiminnallaan. PLO:n osoittama heikkous johti palestiinalaisten omiin ratkaisuihin Gazassa ja Länsirannalla. Samaan aikaan kärsittiin yhteiskunnallisista ongelmista. Esimerkiksi Gazan kaistan syntyvyys oli tuolloin maailman korkeimpia ja 70 % väestöstä oli alle 15-vuotiaita. Samaan aikaan vain harvat korkeakoulutetuista saivat töitä. Palestiinalaisten oli ollut mahdollista matkustaa esimerkiksi Persianlahden maihin töihin ja lähettää rahaa kotiin, mutta 1980-luvulla tätäkin vaikeutti öljyn hinnan voimakas lasku 1980-luvulla.
Intifada
thumb|Sotilas käskyttää paikallista poistamaan seinään kirjoitetun iskulauseen. 8. joulukuuta 1987 tapahtui liikenneonnettomuus, jossa israelilainen rekka törmäsi palestiinalaisia työläisiä kuljettaneeseen autoon Gazassa. Useita palestiinalaisia kuoli ja pian lähti liikkeellee huhu, jonka mukaan rekka olisi ajanut palestiinalaisten päälle tahallaan. Gazassa ihmiset alkoivat järjestää mielenosoituksia, jotka levisivät myös Länsirannalle. Nopeasti mielenosoitusten tyypillisiksi piirteiksi nousivat lakkoilu, kivien ja polttopullojen heittely, sekä autonrenkaiden polttaminen.
Intifadan syttymistä ei ollut osattu odottaa Israelissa, eikä siitä ollut tietoinen myöskään PLO. Intifada alkoi kuitenkin muuttua poliittiseksi kapinaksi, jonka johtoon perustettiin niin sanottu Yhdistynyt kansallinen johto. Sen jäseniä olivat tärkeimmät palestiinalaiset vasemmistolaiset järjestöt, sekä Fatah. Palestiinalaisten vaatimuksia olivat miehityksen päättäminen ja itsenäinen Palestiina. Vaikka PLO oli ollut aluksi intifadan ulkopuolella, se tajusi pian sen merkityksen ja alkoi osallistumaan sen koordinoimiseen saadakseen sen hallintaansa. PLO onnistuikin pitkälti saavuttamaan hallitsevan aseman kesään 1988 mennessä. Gazan kaistalla PLO:n kontrollin estivät kuitenkin islamilaiset järjestöt Hamas ja Islamilainen jihad. PLO:n täysi ylivalta palestiinalaisten johdossa oli haastettuna näin ensi kertaa.
Israelissa ei oltu varmoja siitä, miten intifadaan tulisi vastata. Toisin kuin aikaisemmat uhat, palestiinalaisten uhka oli itse maan sisällä ja vihollinen käytti vain kiviä ja polttopulloja. Maan oikeiston kannan mukaan intifada oli sotilaallinen konflikti ja vuonna 1988 vaalikampanjaa tehnyt Yitshak Shamir kuvaili kyseessä olevan uhka Israelin olemassaololle. Vasemmistossa intifada nähtiin puolestaan ei-sotilaallisena levottomuutena, johon tulisi puuttua poliisin kautta mahdollisimman vähän voimaa käyttäen. Vaihtoehto ei ollut ongelmaton, sillä poliiseja oli tilanteen hallitsemiseksi todellisuudessa liian vähän, eikä esimerkiksi mellakantorjuntavarusteita ollut tarpeeksi. Armeijan kanta oli joihinkin poliitikkoihin nähden maltillinen. Yitshak Mordekhai ilmoitti, että jos sotilaat alkaisivat ampua mielenosoittajia seuraukset olisivat kohtalokkaita koko Israelin yhteiskunnalle.
Lopulta pääministeri Yitzhak Rabinin linja oli kompromissi. Sotilaille jaettiin pamppuja ja heille annettiin määräys mielenosoittajien luiden rikkomisesta. Toisaalta tuliaseiden käyttöä vältettäisiin. Muita keinoja olivat kumiluodit, ulkonaliikkumiskiellot, aktivistien suurimittaiset pidätykset ja väkivaltaan syyllistyneiden tai siitä epäiltyjen talojen tuhoaminen. Uutiskuvat mielenosoittajia hakkaavista israelilaissotilaista huononsivat Israelin kuvaa maailmalla. Samaan tapaan pahennusta herätti harjoitetut kollektiiviset rangaistukset. Israelin kannatus laski jopa sen läheisessä liittolaismaassa Yhdysvalloissa. Israel yritti mielenosoituksien hillitsemisen ohella myös iskeä intifadan johtoa vastaan. PLO:n kohteita vastaan ulkomailla tehtiin useita iskuja. Esimerkiksi järjestön kakkosmies Khalil al-Waziri murhattiin Tunisiassa huhtikuussa 1988.
Mikään Israelin käyttämistä keinoista ei ollut kovin tehokas, mutta kansannousu alkoi lopulta hiipua muista syistä. PLO:n kannatus kärsi palestiinalaisten keskuudessa palestiinalaisten sisäisistä väkivallanteoista. Intifada alkoi hiljetä kolmantena vuotenaan ja virallisesti se päättyi Oslon sopimukseen 1993. Käytännössä se oli kuitenkin ohi jo Madridin rauhankonferenssiin mennessä lokakuussa 1991.
Seuraukset
Ihmishenkien määrässä palestiinalaiset kärsivät huomattavasti suuremmat menetykset kuin Israel. Joidenkin ihmisoikeusaktivisten arvioiden mukaan vuoteen 1993 mennessä surmansa oli saanut toista tuhatta palestiinalaista. Palestiinalaisissa lähteissä luku on arvioitu suuremmaksikin. Suurin osa uhreista syntyi Israelin armeijan tai siviilien takia. Palestiinalaisten samaan aikaan käymissä sisäisissä yhteenotoissa kuoli muutamia satoja ihmisiä esimerkiksi Israelin vakoojiksi epäiltynä. Israelilaisten surmansa saaneiden määrä oli noin kolmaososa kuolleiden palestiinalaisten määrästä.
Intifada johti myös Hamasin syntymiseen ja jatkossa islamilaiset järjestöt alkoivat turvautua entistä enemmän aseellisiin iskuihin Israelia vastaan. Toinen intifada alkoi syyskuussa 2000.
Nenê (jalkapalloilija)
Anderson Luis de Carvalho, kutsumanimeltään Nenê, (s. 19. heinäkuuta 1981) on brasilialainen jalkapalloilija, pelipaikaltaan keskikentän vasen laita tai hyökkäävä keskikenttäpelaaja. Hän edustaa tällä hetkellä brasilialaista Vasco da Gamaa, johon hän siirtyi vuonna 2015.
Hänet tunnetaan erityisesti loistavasta kyvystään antaa vapaa- ja rangaistuspotkuja.
Rakennushallitus
thumb|200px|Viraston ensimmäinen intendentti Charles Bassi
Rakennushallitus oli suomalainen keskusvirasto, joka toimi vuosina 1811–1995. Sen tehtävä oli huolehtia valtion rakennusten ylläpidosta ja suunnitella uudet valtion rakennukset. Rakennushallituksen tehtäviä hoitamaan perustettiin Valtion kiinteistölaitos, joka nykyisin tunnetaan nimellä Senaatti-kiinteistöt. Senaatti-kiinteistöt on valtion liikelaitos.
Historia
Rakennushallitus oli ensimmäinen Suomeen autonomian aikana perustettu keskusvirasto. Viraston nimi oli ensin Yleisten rakennusten intendentinkonttori ja asetus sen perustamiseksi annettiin 3. syyskuuta 1811. Konttori perustettiin aluksi Turkuun, mutta siirrettiin Helsinkiin vuonna 1821. Intendentinkonttori korvasi Ruotsin vallan aikaisen yli-intendentinviraston maan julkista rakennustoimintaa valvovana viranomaisena. Viraston ensimmäinen päällikkö (intendentti) oli italialaissyntyinen arkkitehti Charles Bassi. Alkuvaiheessa viraston tehtävänä oli tarkistaa kirkkojen ja muiden yleisten rakennusten piirustukset ja kustannusarviot, jonka jälkeen ne lähetettiin keisarille hyväksyttäväksi.
Vuonna 1865 annetulla asetuksella intendentinkonttorin nimi vaihtui Yleisten rakennusten ylihallitukseksi ja samalla perustettiin piiriorganisaatio hallituksen työmäärän keventämiseksi. Jokaiseen lääniin paitsi Uudenmaan ja Hämeen lääniin perustettiin lääninrakennuskonttori, joiden johtajia yleisesti sanotaan lääninarkkitehdeiksi. Monet lääninarkkitehdit olivat ensin arkkitehteina ylihallituksessa ennen siirtymistään lääninrakennuskonttoreiden johtoon.
Viraston johtajat
Ylijohtajat
Pääjohtajat
Kakutus
thumb|Kakunheittoa [[San Franciscossa]] Kakutus eli kakunheitto tarkoittaa yleensä täytekakun heittämistä tai litistämistä ihmisen kasvoille.
Kakutus oli alun perin tyypillinen slapstick-komiikan ilmiö. Mack Sennett popularisoi sen 1910-luvulla Keystone Kops -mykkäelokuvissaan. Kakutusta esiintyi myöhemmin muiden muassa Ohukaisen ja Paksukaisen, Marxin veljesten, Three Stoogesin, Väiski Vemmelsäären, Charlie Chaplinin, Monty Pythonin ja Soupy Salesin elokuvissa.
Kakun heittämistä käytetään myös mielenosoitusmenetelmänä.
Varpuset
Varpuset (Passeridae) on pienikokoisten varpuslintujen lahkoon kuuluvien lintujen heimo. Ne esiintyvät alkuperäisinä Euroopassa, Afrikassa ja Aasiassa. Yksi laji, varpunen, elää näiden lisäksi nykyään Pohjois-Amerikassa, Australiassa ja osassa Etelä-Amerikkaa. Varpuset ovat pieniä, lyhytpyrstöisiä ja vahvanokkaisia lintuja, joiden väritys on pääosin ruskeata ja harmaata. Varpuset ovat siemensyöjiä, mutta jotkin lajit syövät myös hyönteisiä. Varpuset ovat läheistä sukua kutojille.
Varpusiin kuuluu 8 sukua ja 38 lajia. Suurin suku on varpusten suku, jossa on 23 lajia.
Jake T. Austin
thumb|right|Jake T. Austin kesäkuussa 2010. Jake T. Austin (s. Jake Toranzo-Szymanski, 3. joulukuuta 1994) on yhdysvaltalainen näyttelijä. Hän teki Max Russon roolin tv-sarjassa Waverly Placen velhot (2007) ja hän on näytellyt myös elokuvassa Koirahotelli (Hotel for Dogs, 2009). Vuodesta 2013 lähtien Austin esitti Jesus Adams Fosteria amerikkalaisessa draamasarjassa The Fosters.
Frostbite Engine
Frostbite Engine on ruotsalaisen Digital Illusions CE:n luoma pelimoottori, jota studio on käyttänyt videopeleissä Battlefield: Bad Company, Battlefield: Bad Company 2, Battlefield 1943 ja Medal of Honor. Battlefield-peleistä Frostbite-pelimoottori on tullut tutuksi ympäristön laajan tuhoutumisen takia. Bad Company 2:ssa pelimoottorin ansiosta pystyy muun muassa purkamaan taloja, aiheuttamaan maahan kuoppia ja kaatamaan puita.
DICE julkisti Battlefield 4 -pelin julkistamisen yhteydessä Frostbite 3 -moottorin, jota tullaan myös käyttämään muissa EA Gamesin peleissä. Esimerkiksi Dragon Age: Inquistion, Star Wars: Battlefront, Battlefield 1, FIFA 17, Star Wars: Battlefront II ja Battlefield V käyttävät Frostbite 3 -moottoria.
Škoda Octavia
Škoda Octavia on Škoda Auton vuosina 1959–1971 ja uudelleen vuodesta 1996 lähtien valmistama henkilöautomalli. Uuden, Volkswagen Groupin alaisuudessa kehitetyn Octavian kaksi ensimmäistä sukupolvea sijoittuivat kokonsa puolesta keskiluokkaan, mutta kolmas, vuonna 2012 esitelty sukupolvi on edeltäjiään suurempi ja sijoittuu ylempään keskiluokkaan.
Kalliolle kukkulalle
Kalliolle kukkulalle on suomalainen kansanlaulu, joka tunnetaan myös piirilauluna. Hollolalainen kanttori Akseli Jurva teki laulun ensimmäistä kertaa tunnetuksi neliäänisellä sovituksellaan, jota on esitetty jo vuonna 1899. Vuonna 1908 opettaja Väinö Varmanen merkitsi laulun muistiin Asikkalassa. Laulusta tunnetaan myös Tornionjokilaaksossa tallennettu versio.
Nykyään laulu tunnetaan kahdella täysin toisistaan poikkeavalla sävelmällä. Toinen niistä on vanha kansansävelmä, toisen taas sävelsi 1960-luvun lopulla Kaj Chydenius samoihin Varmasen tallentamiin sanoihin. Kansansävelmä on e-mollissa, Chydeniuksen sävelmä C- ja Des-duurissa. Jälkimmäisen esitti ensimmäisenä KOM-teatteri vuonna 1972.
Ensimmäisenä Kalliolle kukkulalle levytti Iivari Kainulainen jo vuonna 1912. Sen jälkeen siitä on ilmestynyt yli 30 levytettyä, lähinnä eri kuorojen esittämää versiota. Kappaleen on levyttänyt vanhalla kansansävelmällä laulettuna muun muassa Paul Norrback (1958), Chydeniuksen sävelmällä muun muassa Koiton Laulu (1974) ja Brahe Djäknar (1984). Laulusta on olemassa myös Barbara Helsingiuksen englanninkielinen käännös By the mountain, on the hillside sekä ruotsinkielinen käännös Där på kullen, högst på klippan.
KOM-teatterin versio
Kalliolle kukkulalle on KOM-teatterin levytyksenä julkaistu vuonna 1972, ja se on ensimmäinen julkaistu versio Chydeniuksen sävellyksestä. Kappale ilmestyi alun perin pelkästään singlenä, jonka B-puolella on toinen vanha kansansävelmä On neidolla punapaula. KOM-teatterin esitys on myös useilla kokoelmalevyillä, muun muassa vuonna 2006 julkaistulla albumilla 35 vuotta lauluja.
Roger Johansson (urheiluvaikuttaja)
Johansson aloitti Turun Hippos ry:ssä osa-aikaisena työntekijänä vuonna 1978 opiskelujen ohessa. Turun Hippoksen silloinen toimitusjohtaja Orvo Rinne jäi eläkkeelle vuonna 1979 ja Johansson sai toimia vt. toimitusjohtajana kesän ajan. Saman vuoden syksyllä hänet valittiin uudeksi toimitusjohtajaksi.
Roger Johansson on kirjoittanut Turun Hippos ry:n 100-vuotishistoriikin Turun Hippos 100 vuotta 1894-1994.
ICP-RIE
ICP-RIE-reaktori rakentuu kahdesta tehonlähteestä (ICP+CCP), joilla säädetään reaktorissa olevan plasman ominaisuuksia sekä ionipommituksen voimakkuutta. Prosessikammio pidetään koko ajan tyhjiössä ja kiekot laitetaan sisään latausluukun ('load lock') kautta. Prosessikaasut syötetään reaktiokammioon sen katosta ja reaktiotuotteet poistetaan alakautta.
ICP-RIE--reaktoreissa on käytettävissä useita eri etsauskaasuja, joista valitaan sopiva yhdistelmä prosessoitavan materiaalin perusteella. ICP:n teho on tyypillisesti välillä 500–2 000 W ja CCP:n 0–300 W. Reaktorissa oleva plasma muodostetaan käyttämällä voimakasta RF-kenttää, jonka taajuus on yleensä 13,56 MHz prosessikaasujen ionisoimiseen. Prosessikammion paine on tyypillisesti välillä 100–1 000 Pa ja kaasuvirtaus voi nousta enimmillään arvoon 10 sccm (stantardikuutiosenttimetriä minuutissa). Kiekon takapintaa vasten olevan elektrodin lämpötila voi puolestaan olla mitä tahansa 120 K:n ja 670 K:n väliltä. Jäähdytyksessa kiekon takapintaan kohdistuva paine vaikuttaa myös saatavaan etsausprofiiliin. Sallitut kiekkokoot ja paksuudet vaihtelevat laitteittain, mutta kiekkoa paikallaan elektrodia vasten pitävän mekanismin puristusvoimaa voi useimmiten säätää.
ICP-RIE-etsausprosessin toiminta ja ominaisuudet
ICP-RIE-prosessissa prosessikammiossa oleva käsiteltävä kappale painetaan sen paksuudesta riippuvalla voimalla alapinnastaan kiinni elektrodiin, jota jäähdytetään nesteheliumilla tai -typellä käytettävästä laitteistosta ja prosessista riippuen. Prosessikammion paine on pidettävä alle kymmenessä millitorrissa, jotta ionit osuisivat kohteen pintaan suorassa kulmassa. Mikäli paine nousee yli sallitun rajan, ionien törmäykset kammiossa olevien kaasumolekyylien kanssa saavat aikaan ionien suunnanmuutoksia ja ionien kulmajakauma kohteen pinnan suhteen levenee. Prosessikaasujen virtaus ei saa nousta liian suureksi tai prosessikammion paine nousee yli edellä mainitun 10 millitorrin rajan.
ICP-RIE-prosessissa käytetään kahta erikseen säädettävissä olevaa tehonlähdettä. ICP:llä (induktiivisesti kytketty plasmalähde) saadaan aikaan plasman korkea radikaali- ja ionitiheys, koska sen kehittämä voimakas RF-kenttä ionisoi, virittää ja hajottaa reaktiokaasujen molekyylejä ja atomeja. CCP:llä (kapasitiivisesti kytketty plasmalähde) puolestaan ohjataan plasmassa olevat ionit ja radikaalit kohteen pintaan, joten sen tehoa säätämällä hallitaan pintaan kohdistuvan ionipommituksen voimakkuutta. Kuvassa oleva kaavio havainnollistaa ICP-RIE-reaktorin rakennetta. Korkeilla ICP:n tehoilla etsausnopeus alkaa kasvaa lineaarisesti SF6-virtauksen funktiona.
ICP-RIE-etsausprosessin toiminta perustuu plasmassa olevien radikaalien ja ionien reaktioihin kohdemateriaalin atomien kanssa. Kaasuuntuvat reaktiotuotteet kuljettavat reagoineet kohdemateriaalin atomit pois etsattavan kohteen pinnalta. Etsausreaktio voi tapahtua vain, jos reaktion lopputuotteen atomien välinen sidos on vahvempi kuin kohdemateriaalin atomien väliset sidokset. Matalissa lämpötiloissa kohteen pintaan osuvilla ioneilla ja radikaaleilla ei ole riittävästi lämpöenergiaa reaktion aktivointienergian ylittämiseksi, jolloin etsausprosessin vaatima reaktio voi tapahtua vain törmäyksessä saatavan energian avulla. Tällöin sivuseinillä ei voi tapahtua etsausreaktioita, vaikka niihin saattaakin muodostua passivointikalvo ja saatava profiili on suorakaiteen muotoinen. Kuvassa 1 havainnollistetaan edellä kuvattua kryogeenisen DRIE-prosessin (deep reactive ion etching, reaktiivinen ionisyväetsaus) ideaa. Ionipommituksella voidaan myös aiheuttaa reaktioita, jotka eivät normaalisti sovellu etsaukseen. thumb|Kuva 1. Kryogeeninen DRIE-prosessi. Kuvassa olevat nuolet kuvaavat substraatin pintaan osuvia reagensseja (mustat ympyrät) ja pinnasta irtoavia reaktiotuotteita. Etsausmaskia kuvataan sinisellä värillä.
Kidesuunnista riippuva etsaus vaatii sen, että kokonaisreaktionopeus määräytyy pitkälti pintareaktioiden nopeudesta. Kuljetusprosessit voivat kätkeä edellä kuvatun ilmiön. Mahdollisen maskin alle-etsaantumisen voi minimoida käyttämällä sopivia prosessiparametrejä. Käytännössä tämä tarkoittaa etsausnopeuden alentamista. Selektiivisyyteen maskimateriaalin suhteen vaikuttavat lähinnä käytetyt prosessikaasut ja niiden osuudet kokonaisvirtauksesta sekä CCP:n teho.
Etsausprofiilin hallinta on tasapainoilua etsauksen ja passivoivan SiOxFy-kerroksen kasvatuksen välillä. Etsausprofiili käyttäytyy samalla tavalla sekä SF6- ja O2-virtausten että ICP- ja CCP-parametrien suhteen funktiona. ICP-RIEn kyky tehdä suoria seinämiä ei-kryogeenisissa lämpötiloissa johtuu pitkälti kohteen pintaan syntyvästä passivointikerroksesta, joka suojaa muita kuin ionipommituksen kohteena olevia alueita kemiallisilta reaktioilta. Passivointikerros syntyy kun SF6- ja O2-radikaalit reagoivat kohdemateriaalin atomien kanssa. Plasmaetsaukselle ei ole olemassa käyttökelpoisia simulaattoreita lopputuloksen ennustamiseen lähtien tunnetuista prosessiparametreistä, koska kaikkia prosessimekanismeja ei tunneta riittävästi.
Vietnamin đồng
Đồng (VND) on Vietnamin rahayksikkö, jonka symboli on ₫. Yksi euro oli 24 308,75 dồngia 11. toukokuuta 2022.
Kalabalik
Kalabalik on Piirpauke-yhtyeen 17. studioalbumi, joka julkaistiin 16. elokuuta 2006. Osa levyn tuotosta lahjoitettiin Sri Lankaan vuoden 2004 tsunamiuhrien auttamiseen. Kalabalik-albumilla soittanut kokoonpano sai saanut alkunsa Intian Chennaissa vain muutamaa päivää tuhoisan tsunamin jälkeen. Piirpauke oli saapunut paikalle konsertoimaan ja samalla yhtyeen johtohahmo Sakari Kukko tutustui Chennaissa olleisiin suomalaismuusikoihin, joista osan kanssa hän jatkoi yhteistyötä myös kotimaassa. Kokoonpanoa on myös kutsuttu nimellä ”Tsunami-Piirpauke”.
Albumi sisältää muun muassa karjalaisen kansansävelmän Kylä vuotti uutta kuuta, jonka Värttinä levytti vuonna 1992 Seleniko-albumilleen sekä yli 18-minuuttisen neljästä kappaleesta koostuvan kokonaisuuden Kerala-Kerava-Express.
Tšekkiläis-slovakialainen taisteluosasto
200px|thumb|Embleemi. Tšekkiläis-slovakialainen taisteluosasto on yksi 18 Euroopan unionin taisteluosastosta. Taisteluosasto koostuu 2100 tšekkiläisestä ja 400 slovakialaisesta sotilaasta.
Taisteluosasto pystyy siirtymään 6 000 kilometrin päähän kymmenen päivän kuluessa.
Itadaki Street (pelisarja)
Itadaki Street on pelisarja, jonka pelit koostuvat lautapelityylisistä videopeleistä. Itadaki Street pelisarjan pelejä on julkaistu jo Super Famicom, PlayStation, PlayStation 2, PlayStation Portable, Nintendo DS ja Wii-konsoleille. Koko pelisarjan uusinta osaa, Boom Streetiä lukuun ottamatta sarjan pelejä on julkaistu ainoastaan Japanissa.
Pelaaminen
Itadaki Street-sarjan peleissä pelaajan täytyy voittaa lukuisia eri hahmojen teemoihin perustuvilla pelilaudoilla käytäviä otteluja, joissa täytyy yrittää kerätä ennen muita pelaajia tietty määrä pisteitä. Jokaisen pelin jokaisella laudalla pelaaja voi ostella erilaisia kauppoja Monopoly-pelien tyyliin joihin toisen hahmon joutuessa kaupan omistajalle joudutaan maksamaan ruudussa mainittavan summan verran rahaa ja Networth-valuuttaa. Pelaaja voi jokaisessa pelissä saada nostettua omaa tasoaan ja keräämään entistä enemmän pisteitä keräämällä lukuisia erivärisiä korttipelien symboleita joiden keräämisen jälkeen ne täytyy viedä laudalla olevaan pankkiin.
Itadaki Street 2: Neon Sign wa Bara Iro ni
Itadaki Street 2: Neon Sign wa Bara Iro ni on koko pelisarjan toinen osa, pelin kehitti edeltäjästä poiketen Tomcat System. Peli julkaistiin edeltäjän tavoin Famicomille. Tässä pelissä uutena juttuna on mm. se että pelaaja ja muut hahmot pystyvät liikkumaan omalla vuorolla yhdestä yhdeksään ruutua eteenpäin, liikkumismäärä tosin riippuu siitä minkä summan hahmo saa heitettyään noppaa, tässä pelissä peliin tuli mukaan myös symbolit, joita täytyy kerätä ja viedä pankkiin, jotta voi saada lisää rahaa.
Itadaki Street: Gorgeous King
Itadaki Street: Gorgeous King julkaistiin PlayStation-konsolille vuonna 1998. Sen julkaisi Enix. Joulukuussa 2004 peliä oltiin myyty yhteensä 281 000 kappaletta.
Tomun taikuri
Tomun taikuri on valikoima syyrialaisen runoilijan Adoniksen runoja, jotka on kääntänyt Jaakko Hämeen-Anttila. Suomennosvalikoima ilmestyi vuonna 2007 Otavan kustantamana, ja se perustuu Adoniksen koottuihin runoihin (al-A’mál ash-shi’riyya 1–3, Damaskos 1996.)
Itadaki Street (pelisarja)
Itadaki Street 3
Itadaki Street 3 Okumanchouja Nishiteageru: Kateikyoushi Tsuki julkaistiin vuonna 2002 PlayStation 2-konsolille, pelin kehitti Tamsoft ja julkaisi Enix.
Isabella (minisarja)
Isabella on suomalainen kolmiosainen minidraamasarja, joka ensiesitettiin FST:llä vuoden 2007 alussa. Ruotsinkielisen sarjan on ohjannut Anders Engström ja käsikirjoittanut Michael Mueller. Sen päärooleissa näyttelevät Irina Björklund, Peter Franzén, Svante Martin, Linda Zilliacus ja Stina Ekblad. Sarjaa kuvattiin Vaasassa, keskeisenä tapahtumapaikkana Palosaaren kirkko, ja sen tuotti Ab Svengcom Production Ltd.
Itadaki Street (pelisarja)
Dragon Quest and Final Fantasy in Itadaki Street Special
Dragon Quest and Final Fantasy in Itadaki Street Special tai Itadaki Street Special julkaistiin 22. joulukuuta 2004 PlayStation 2-konsolille. Tässä pelissä uutena juttuna on se että tällä kertaa voi pelata samaan aikaan yhdestä neljään pelaajaa. Pelin julkaisi Square Enix ja se sisältää hahmoja Dragon Quest ja Final Fantasy-pelisarjoista. Elokuuhun 2005 mennessä peliä oltiin myyty yhteensä 380 000 kappaletta Japanissa.
Dragon Quest & Final Fantasy in Itadaki Street Portable
Dragon Quest & Final Fantasy in Itadaki Street Portable sisältää hahmoja Square Enixin Dragon Quest ja Final Fantasy-pelisarjoista kuten Itadaki Street Special.
Isabella (minisarja)
Vastaanotto
Uusintaesityksen alla helmikuussa 2019 Seura-lehden Pertti Avola kirjoitti, ettei aika ei ole päällisin puolin syönyt 13 vuoden takaista sarjaa, mutta piti sen kerrontaa varsin jähmeänä. Sekä jännitystarinan että saippuasarjan piirteitä saavan minisarjan teemaksi muodostuu hänen mukaansa idealistisen nuoren naispapin joutuminen vastakkain realiteettien kanssa.
Itadaki Street (pelisarja)
Itadaki Street DS
Itadaki Street DS sisältää hahmoja Square Enixin Dragon Quest-pelisarjasta ja Nintendon Mario-pelisarjasta. Japanilainen lehti Famitsu antoi pelille arvosanaksi 36/40 pisteillä (9/9/9/9). Peliä oltiin myyty Japanissa elokuuhun 2008 mennessä yhteensä 430 000 kappaletta.
Dragon Quest & Final Fantasy in Itadaki Street Mobile
Dragon Quest & Final Fantasy in Itadaki Street Mobile julkaistiin puhelinalustoille vuonna 2010. Peli sisälsi alkuperältään Final Fantasy-sarjan hahmoja, mutta Dragon Quest-sarjan hahmot lisättiin myöhemmin mukaan. Pelistä ei tiedetä kovin paljon muuta tietoa.
Boom Street
Boom Street (Japanissa Itadaki Street Wii ja Pohjois-Amerikassa Fortune Street) julkaistiin Japanissa, Yhdysvalloissa ja Euroopan alueelta Espanjassa, Portugalissa, Saksassa ja Italiassa vuonna 2011, Australiassa ja muualla Euroopassa se julkaistiin tammikuussa 2012. Se on ensimmäinen sarjan peli joka julkaistaan myös Japanin ulkopuolella. Peli sisältää hahmoja Dragon Quest ja Mario-pelisarjoista, tässä pelissä pelaaja voi pelata myös Mii-hahmolla. Pelin kehitti Armor Project ja Square Enix ja sen julkaisi Square Enix Japanissa sekä Nintendo muualla maailmassa.
Okeechobeejärvi
Okeechobeejärvi on Yhdysvalloissa Floridassa Evergladesin kosteikkoalueen pohjoisreunalla sijaitseva järvi. Se on laajuudeltaan noin 1 900 neliökilometriä ja hyvin matala, enimmillään 3,7 metriä syvä. Painanteeseen vanhalle merenpohjalle syntynyt järvi on Evergladesin tärkein makean veden varasto. Sillä ei ole luontaista laskujokea, vaan vedet virtaavat järvestä kohti merta kosteikkojen läpi ja 1950-luvulta lähtien kaivettuja kastelukanavia pitkin.
Belgian Grand Prix 1984
pienoiskuva|[[Andrea de Cesaris ennen ulosajoaan.]] Belgian Grand Prix 1984 oli Formula 1 -sarjan osakilpailu, joka ajettiin 29. huhtikuuta 1984 viimeistä kertaa Zolderin radalla Belgiassa. Edellisellä kaudella Belgian GP ajettiin Spassa, mutta vielä tässä kilpailussa palattiin Zolderiin. Kilpailun voitti Ferrarilla ajanut Michele Alboreto, jolle voitto oli kauden ensimmäinen.
Aika-ajo ja kilpailu
Ferrarin Michele Alboreto sai F1-uransa ensimmäisen paalupaikan ajamalla Zolderin 4 262-metrisen radan aikaan 1.14,846, jolloin keskinopeudeksi muodostui 204,996 km/h. Toisesta lähtöruudusta lähti toinen Ferrari eli René Arnoux. Keijo Rosberg lähti kolmannesta ruudusta. Paalupaikalta lähtenyt Alboreto johti kilpailua koko ajan, eikä hän menettänyt johtoaan edes renkaidenvaihdon aikana.
Meir Sheetrit
thumb|Meir Sheetrit Meir Sheetrit (, s. 10. lokakuuta 1948 Ksar es Souk, Marokko ) on israelilainen poliitikko. Hän oli muun muassa sisäministerinä Ehud Olmertin hallituksessa.
Sheetrit oli Yavnen kaupungin pormestari 1974–1987. Hän on ollut knesset-edustaja vuosina 1981–1988 ja 1992–2015. Hän liittyi 2005 Ariel Sharonin perustamaan Kadima-puolueeseen, mutta on ollut sittemmin Hatenua-puolueen edustaja.
Peter van Inwagen
Peter van Inwagen on yhdysvaltalainen filosofi, joka toimii Notre Damen yliopiston John Cardinal O'Hara -oppituolin filosofian professorina. Hänen erikoisalojaan ovat metafysiikka, uskonnonfilosofia ja teonfilosofia. Hänen ansiostaan (An Essay on Free Will, 1983) inkompatibilismi (libertarianismi) on jälleen varteenotettava kanta analyyttisessä filosofiassa vapaata tahtoa koskevissa keskusteluissa.
Metafysiikka
Van Inwagen esitti teoksessaan Material Beings (1990), että eliöt ovat ainoita yhdistettyjä materiaalisia olioita, ja samalla, että ainoita materiaalisia olioita ovat alkeishiukkaset, solut ja soluista muodostuneet monisoluiset eliöt. Jokainen materiaalinen olio muodostuu lopulta alkeishiukkasista, ja ainoat asiat joita alkeishiukkasista voi muodostaa ovat eliöt. Näin jokapäiväiset kappaleet, kuten pöydät, tuolit, kivet ja pilvet eivät todellisuudessa ole olemassa; ne vaikuttavat olevan olemassa, koska alkeishiukkaset ovat järjestyneet tietyllä tavalla.
Esimerkiksi siinä missä vaikuttaa olevan tuoli, on todellisuudessa yhden materiaalisen olion sijasta suuri joukko elektroneja, fotoneja ja muita nopeasti liikkuvia alkeishiukkasia, sekä suuri määrä tyhjää tilaa hiukkasten välillä. Nämä hiukkaset eivät muodosta yhtä oliota tai kappaletta sen enempää kuin mehiläisparvi. Hiukkaset säilyttävät mehiläisparven tavoin enemmän tai vähemmän pysyvän muodon jonkun aikaa, mikä saattaa antaa vaikutelman yhdestä oliosta, samoin kuin jos yksittäiset mehiläiset olisivat hyvin pieniä ja niitä olisi hyvin monta. Yksittäisellä mehiläisellä sen sijaan on osia, jotka on yhdistetty oikealla tavalla, jotta se muodostaa yhden olion, mehiläisen. Samoin tuoliin kuuluva alkeishiukkanen on sisäisesti yksi, koska sillä ei ole osia. Tämän vuoksi alkeishiukkaset ja eliöt ovat ainoita olemassa olevia materiaalisia olioita.
Kurt Lindeman
pienoiskuva|Kurt "Bobi" Lindeman Kurt Evald Rolf Lindeman (s. 1. tammikuuta 1932 Helsinki) on suomalainen nykyaikainen viisiottelija, miekkailija ja ratsastaja.
Lindemanilla on olympiaedustuksia kahdessa eri urheilumuodossa. Roomassa 1960 hän sijoittui nykyaikaisen viisiottelun joukkuekilpailussa neljänneksi ja henkilökohtaisessa kilpailussa parhaana suomalaisena yhdeksänneksi. Helsingissä 1952 hän osallistui florettimiekkailuun ja Roomassa 1960 kalpamiekkailuun.
Vuonna 1958 Lindeman saavutti nykyaikaisen viisiottelun MM-kilpailuissa hopeaa henkilökohtaisessa kilpailussa ja pronssia joukkuekilpailussa. Samana vuonna hän voitti myös Ruotsin avoimen mestaruuden sekä henkilökohtaisessa kilpailussa että joukkuekilpailussa. Tuona vuonna hän sijoittui Suomen urheilutoimittajien Vuoden urheilija -äänestyksessä kahdeksanneksi ja sai Sportpressenin kultamitalin.
Suomen mestaruuden nykyaikaisessa viisiottelussa Lindeman voitti vuonna 1960 ja florettimiekkailussa vuonna 1973. Hän osallistui myös kenttäratsastuskilpailuihin ja voitti vuonna 1961 Suomen mestaruuden hevosella Oscarita.
Kurt Lindemanin vaimo Irma Lindeman (omaa sukua Ivanoff) edusti Suomea miekkailun MM-kilpailuissa vuosina 1963 ja 1965. Heidän tyttäristään Mikaela Lindeman on kilpaillut pikajuoksussa ja Vivi Lindeman voimistelussa.
LAPAN
Historia
Indonesia aloitti ilmailututkimuksensa 31. toukokuuta 1962, kun pääministeri Juanda nimitti Ilmailukomitean. 22. syyskuuta 1962 aloitettiin rakettiprojekti Proyek Roket Ilmiah dan Militer Awal (PRIMA) Indonesian ilmavoimien puitteissa. Kehitystyötä teki Institut Teknologi Bandung-tutkimuslaitos. Seurauksena saatiin toimiva "Kartika"-rakettiperhe ("Tähti"), jolla tehtiin koelaukaisuja. Nämä kehitysvaiheet johtivat LAPANin perustamiseen presidentin päätöksellä numero 236.
Vuodesta 1976 alkaen LAPAN on kehittänyt ja laukaissut useita satelliitteja, joista useimmat ovat Palapa-sarjan tietoliikennesatelliitteja. Ensimmäiset olivat Palapa A1 ja A2, jotka laukaistiin 7. elokuuta 1976 ja 3. lokakuuta 1977. Ne perustuivat Kanadan kehittämään Anik-satelliittiin (ja Western Unionin Westar-satelliittiin). Satelliitit oli valmistettu Yhdysvalloissa. 2000-luvulla LAPAN on laukaissut omat LAPSAT-1 ja LAPSAT-2 satelliitit, joiden mittauslaitteet perustuivat monokromaattiseen CCD-kameraan.
LAPANin fasiliteetit
LAPANin pääkonttori on Jakartassa. Sillä on useita toimipisteita Acehissa, Papuassa jne.
Maa-asemia on mm. Pare-paressa (Stasiun Bumi Satelit Penginderaan Jauh). Pare-paren maa-asema vastaanottaa kaukokartoitusdataan Landsat, SPOT, ERS-1, ja JERS-1 satelliiteista.
Rakettimoottorilaboratorio sijaitsee Tarogongissa, Länsi-Jaavalla. Se suunnittelee ja testaa rakettimoottoreita. Ajoaineita kehittää erillinen laboratorio.
Aurinkoa tutkiva observatorio toimii Bandungissa ja Pontianakissa. Se perustettiin vuonna 1992.
Tavoitteita
Indonesia laukaisi 2. heinäkuuta 2009 kehittämänsä RX-420-luotainraketin avaruuteen Garutissa sijaitsevasta laukaisukeskuksesta. Se tavoitteena on oman satelliitin laukaisu omalla kantoraketilla vuoteen 2014 mennessä.
Bergenskjöld
Bergenskjöld on Ruotsin ritarihuoneeseen kirjoitettu aatelissuku numero 1943. Maisteri Andreas Laurentii Edzbergius opiskeli Leipzigin yliopistossa ja toimi kotiin palattuaan kuningas Kaarle X Kustaan hovisaarnaajana 1658. Myösänen poikansa, maisteri Zacharias Andreae Esberg Nericius (1666–1708) pääsi työskentelemään valtakunnan mahtihenkilöiden tuntumaan, sillä hän toimi kreivi Bengt Oxenstiernan saarnaajana ja leskikuningatar Hedvig Eleonooran hovisaarnaajana. Lopulta hänestä tuli Wexiön piispa. Hän oli myös avioliittonsa kautta liittynyt vaikutusvaltaiseen Benzelstierna-sukuun, sillä hänen vaimonsa isä oli Erik Benzelius vanhempi. Hänen kaksi poikaansa aateloitiin vuonna 1751 nimellä Bergenskjöld. Heistä Erik (1699–1769) oli Notaari Salan hopeakaivoksilla ja vuorikollegion asessori sekä vuodesta 1755 vuorineuvos. Toinen veli Carl Henrik (1700–1743) auskultoi Svean hovioikeudessa, minkä jälkeen hän toimi Salan pormestarina, valtionpankin asessorina, hovioikeuden neuvoksena ja valtiopäiväedustajana. Hänen vaimonsa oli ruukinomistaja Michael Hisingerin tytär. Kuninkaallinen kamariherra Zacharias Bergenskjöld (1743–1798) seurasi kuningas Kustaa III:tta tämän ulkomaanmatkalla ja toimi myöhemmin Konstantinopolissa komissiosihteerinä.
Shagrath
Shagrath on aikaisemmin vaikuttanut myös yhtyeissä Fimbulwinter (kitara ja rummut) ja Ragnarok (kosketinsoittimet). Fimbulwinter julkaisi vuonna 1994 ainoaksi jääneen täyspitkänsä Servants of Sorcery. Lisäksi hänellä on ollut vähemmän huomiota saanut sooloprojekti, Starkness. Nykyään hän soittaa pääyhtyeensä Dimmu Borgirin ohella kitaraa heavy metal -yhtyeessä Chrome Division. Hän on myös vieraillut Kamelotin kappaleissa.
Shagrath on kertonut taiteilijanimensä tulevan Taru sormusten herrasta -kirjassa esiintyvästä örkistä.
Julkaisut
Dimmu Borgir
Fimbulwinter
Chrome Division
Ragnarok
Vierailijana
Texas (yhtye)
thumb|Texas esiintymässä vuonna 2011. Texas on Glasgow'sta, Skotlannista kotoisin oleva brittiläinen pop-yhtye. Basisti Johnny McElhone perusti sen vuonna 1986. Yhtye esiintyi ensimmäistä kertaa julkisesti maaliskuussa 1988 ja sen ensimmäinen albumi, Southside, ilmestyi vuonna 1989.
Marko Niskala
Marko Niskala (s. 30. tammikuuta ) on suomalainen kosketinsoittaja. Hän soittaa hard rock -yhtye Leveragessa.
Lenni Lokinpoikanen
Lenni Lokinpoikanen on Ella ja Aleksi -lapsiduon ensimmäinen albumi, joka julkaistiin syksyllä 2004. Albumi myi platinaa ja pysyi Suomen virallisen albumilistan ensimmäisellä sijalla vuodenvaihteessa 2004–2005.
Marttisjärvi (järvi)
Marttisjärvi on Kiiminkijoen vesistöalueeseen kuuluva järvi Utajärven Marttisjärven kylässä Pohjois-Pohjanmaalla. Sen pinta-ala on 2,75 neliökilometriä.
Ominaisuudet
Marttisjärvi on sisällytetty Fennoskandian luonnontilaisten jokireittien tyyppiin, mutta se voidaan luokitella myös luontaisesti runsasravinteiseksi järveksi. Se on matala ja alueen järvistä rehevin. Botaaniselta tyypiltään järvi on Schoenoplectus lacustris -tyyppinen kaislajärvi, hallitsevin kasvi­laji on järvikaisla, joka peittää suuren osan vesialueesta. Sen lisäksi järvellä esiintyy runsaasti kelluslehtisiä vesikasveja.
Vesistösuhteet
Marttisjärveen laskevat Iso-Timosesta virtaava Timo-oja sekä suolta alkunsa saava Leväoja. Järven laskujoki taas on Marttisjoki, joka päätyy Iso-Ruohoseen. Valuma-alue on melko laaja ja pääosin suota, mistä yli puolet on luonnontilaista aapaa. Laajin ojittamaton suo on Leväojan latva-alueen Leväsuo. Timo-ojan ja Leväojan lisäksi järvi saa vetensä pohjoispuolen kaivetuista ojista, järven ympäristö onkin ojitettu kokonaan.
Ojitus on kuormittanut järveä, jonkin verran ovat kuormittaneet myös järvenrannan pellot. Marttisjoen perkaus on ehkä myös laskenut järven pintaa, joskaan kyse ei ole varsinaisesta järvenlaskusta. Valuma-alueen soita vähäisemmät kankaat ovat hiekkaisia harjuja, joista järvi saa jonkin verran pohjavettä. Myös Kälväsvaaran lounaispuolen lähteet virtaavat ojia myöten järveen.
Kalasto ja linnusto
Marttisjärvessä on runsas lahnakanta, muita saaliskaloja ovat ahven ja hauki, harvinaisempana myös säyne ja siika. Järven varhaisesta kalastuskäytöstä kertovat vuoden 1570 kalaveroluettelot, joiden mukaan Marttisjärvellä ja Timojärvellä on harjoitettu laajamittaista kalastusta.
Marttisjärvellä pesii runsas vesilinnusto, sillä on merkitystä sekä muuton aikaisena pysähdyspaikkana että läheisten Olvassuon luonnonpuiston lintujen ruokailupaikkana. Järvi on mainittu lintuvesiohjelmassa maakunnallisesti merkittävänä kohteena ja se on arvioitu linnustoltaan yhdeksi arvokkaimmista Natura 2000 -ohjelman ulkopuolelle jääneistä lintuvesistä Pohjois-Pohjanmaalla.
Sassacus
Sassacus oli pequot-intiaanien päällikkö vuosina 1632–1637 nykyisessä Connecticutin osavaltiossa Pohjois-Amerikassa. Hänen nimensä merkitsi todennäköisesti "hurjapäätä". Sassacuksen seitsemän vuotta kestänyt päällikkyys ylettyi Narragansett-lahdelta aina Long Islandiin saakka ja hänen käskyvaltansa alla oli 26 alipäällikköä, jotka edustivat useita eri heimoja. mohawkit surmasivat Sassacusin vuonna 1637.
Pequotit ja mohegaanit
1600-luvulla alkupuolella pequotit olivat päässeet vahvaan asemaan alistamalla osan naapurikansoista alleen. Eurooppalaisten saapuminen itärannikolle muutti kuitenkin pequotien elämän, sillä niin alankomaalaisten, englantilaisten kuin ranskalaistenkin siirtokunnat alkoivat levitä ympäristöön. Osa pequoteista suosi brittejä, osan ollessa taas vahvasti alankomaalaismielisiä.
Kun pequotien vanha johtaja ja ylipäällikkö Wopigwooit kuoli vuonna 1631 jäi hänen paikkansa avoimeksi. Kahdesta kilpailijasta heimoneuvosto valitsi Sassacuksen. Häviölle jäänyt ehdokas Uncas, joka oli Sassacuksen sisaren aviomies, ei kuitenkaan niellyt tappiotaan. Hän kokosi omat soturinsa ja irtaantui pequoteista. He tulivat tunnetuiksi nimellä moheganit, jonka alkuperä tuli heidän "susi"-klaanistaan. Nimi on yleisesti sekoitettu mohikaaneihin (mahicanit), jotka asuivat Hudson-joen varrella ja olivat eri kansaa.
Uncasin ja hänen moheganiensa lähtö oli paha isku Sassacukselle. Hän itse oli alankomaalaismielinen ja olisi halunnut kaikkien pequotien olevan. Uncasin takana olevat joukot olivat taas kuuliaisia Uudelle-Englannille. Lisäksi Sassacuksen valtakausi koki lisää takaiskuja, kun isorokkoepidemia iski pequotien kyliin talvella 1633–34. Pequotien rivit harvenivat puoleen kulkutaudin raivatessa elintilaa eurooppalaisille.
Pyhä sota
Sassacusta ja hänen pequotejaan tuli entistä vihatumpia. Englantilaiset puritaanit, joita tuli tuhansittain laivojen mukana halusivat perustaa uudelle mantereelle "Uuden hurskaamman Englannin". . Tämän tulevaisuudenkuvan yhtenä esteenä olivat pequotit, jotka Bostonin puritaanit halusivat hävittää viimeiseen mieheen. He julistivat pequotit "Kaanaan kirotuiksi sikiöiksi" ja halusivat johtaa britit "pyhään sotaan" pimeyden voimia vastaan. Tilanne johti kesällä 1636 syttyneeseen sotaan, kun brittien sotajoukot lupasivat toteuttaa puritaanien toiveen ja tuhota pequotit. Saadakseen miehiä riittävästi päättivät englantilaiset turvautua intiaaniliittolaisiin. Uncas mohegaaneineen oli valmis auttamaan valkoisia pequoteja vastaan. Brittien riveihin liittyi myös monta sataa narragansett-intiaania käsittävä armeija, joka halusi kostaa pequoteille vanhat nöyryytyksensä.
Maaliskuussa 1637 brittien vahvistetut joukot iskivät pequotien pääkylään Connecticutin Mystic riverillä. Yllätetyistä pequoteista 600 - 700 kuoli liekkeihin, heistä useimmat naisia ja lapsia. Sassacuksen lähettämät 150 soturia, joiden piti katkaista hyökkääjien tie, joutuivat ammutuiksi. Mysticjoen suoalueille paenneet karkulaiset jäljitettiin ja surmattiin. Myös muut pequotien paalukylät joutuivat hyökkäysten kohteiksi.
Mohawkien lahja Englannille
Pequotin viimeinenkin vastarinta murtui Sassacuksen murhan jälkeen.
Lähteet
Cave, Alfred: the Pequot War, University of Massachusetts Press, 2006. ISBN 978-1558490307
Anton Kurttila
Anton Kurttila on suomalainen tanssiurheilija ja urheiluvaikuttaja. Kurttila voitti parinsa Nina Andersonin kanssa vakiotanssien suomenmestaruuden kolme kertaa vuosina 2017, 2018 ja 2019. Pari edusti helsinkiläistä Tanssiklubi Masteria.
Remojärven kappeli
Remojärven kappeli on keskiaikainen kalmisto ja arkeologinen tutkimusalue Juvalla Etelä-Savossa. Alue sijaitsee läheisen Saarijärven rannalla, jota aikaisemmin on nimitetty Remojärveksi. Nykyisin Remojärvi tunnetaan vain kylänimenä. Perimätiedon mukaan paikalla sijaitsi aikoinaan kirkko tai kappeli ja kalmistoalue. Jäänteenä on säilynyt vain kappelin seinälinjaa ja ”viinikellarina” tunnettu rakenne. Paikalle pystytettiin kivipaasi 1800-luvun lopulla, mutta kalmistoa tutkittiin vasta 1970-luvulla ja kappelin paikkaa vuonna 2007.
Anton Kurttila
Vakiotanssien maailmanmestaruuskilpailuissa Tanskassa vuonna 2016 pari Kurttila - Anderson sijoittui sijalle 36, vuonna 2017 Kiinassa sijalle 46 ja vuonna 2018 Itävallassa sijalle 47. Euroopan mestaruuskilpailuissa pari oli vuonna 2017 Tšekissä 50. ja Tanskassa 2018 42.
Matkaselkä–Suojärvi-rata
Matkaselkä–Suojärvi-rata on Matkaselän ja Suojärven välinen rautatie Karjalassa Laatokan pohjoispuolella. Se avattiin liikenteelle vuonna 1924. Rata kuului alun perin Suomen rataverkkoon, mutta siirtyi Karjalan luovutuksen yhteydessä kokonaan Neuvostoliitolle ja kuuluu nykyään Venäjän rataverkkoon. Rata on 108 kilometriä pitkä.
Anton Kurttila
Kurttila valittiin Suomen Tanssiurheiluliiton hallitukseen vuonna 2022.
Annie Besant
thumbnail|right|200px|Annie Besant. Annie Besant (1847–1933) oli sosialistivaikuttaja, journalisti, naisoikeusaktivisti, Kansainvälisen Teosofisen Seuran puheenjohtaja sekä Idän Tähti -järjestön perustaja.
Varhaisvuodet
Annie syntyi 1847 Claphamissa, Lontoossa. Annien isä oli lääkäri William Wood ja hänen äitinsä Emily Morris. Annien isä kuoli hänen ollessaan viisivuotias, ja taloudellisten vaikeuksien vuoksi Annien äiti joutui jättämään hänet ystävänsä Ellen Marryatin hoiviin. Vuonna 1866 Annie tapasi nuoren papin Frank Besantin, josta myöhemmin tuli Lincolnshiren kirkkoherra. Vaikka Annie tuolloin olikin vasta 19-vuotias, hän suostui Frankin kosintaan. Avioliitosta syntyi kaksi lasta, mutta Annie oli elämäänsä tyytymätön, koska koki vanhoillisen aviomiehensä näkemykset ahdistaviksi. Samalla Annie alkoi myös kyseenalaistaa omaa uskoaan. Lopulta uskonnolliset erimielisyydet aviopuolisoiden välillä johtivat siihen, että Frank määräsi Annien muuttamaan pois. Erosta tehtiin virallinen, ja Annien poika Digby jäi isänsä luokse, kun tytär Mabel muutti Annien kanssa Lontooseen.
Jätettyään miehensä Annie hylkäsi kristinuskon täysin, ja liittyi vuonna 1874 uskonnottomien järjestöön National Secular Societyyn. Pian Annie kehitti läheiset välit Charles Bradlaughiin, radikaalin National Reformer -lehden toimittajaan ja Ison-Britannian uskonnottomien järjestön johtajaan. Bradlaugh tarjosi Annielle työtä lehden toimituksesta, ja seuraavien vuosien aikana hän kirjoitti useita artikkeleita mm. avioliitosta, koulutuksesta ja naisten oikeuksista.
Radikaaleja mielipiteitä
Vuonna 1877 Besant ja Charles Bradlaugh päättivät julkaista Charles Knowltonin kirjan The Fruits of Philosophy, joka kannatti syntyvyyden säännöstelyä. Besantia ja Bradlaughia syytettiin julkaisusta, joka ”todennäköisesti vaikuttaa huonontavasti ihmisiin, joiden mieli on avoin moraalittomille vaikutteille.” Oikeudessa he kertoivat pitävänsä moraalisesti parempana ehkäistä ajatusta lasten teosta kuin että heidän jo synnyttyään tappaa heidät ruoan, ilman ja vaatteiden puutteeseen.
Besant ja Bradlaugh todettiin molemmat syyllisiksi ”säädyttömään kunnianloukkaukseen” ja tuomittiin puoleksi vuodeksi vankeuteen. Valitustuomioistuimessa tuomio kuitenkin kumottiin. Tämän jälkeen Besant kirjoitti ja julkaisi oman kirjansa syntyvyyden säännöstelystä nimeltä The Laws of Population. Ajatukset naisten osuudesta syntyvyyden säännöstelyssä saivat paljon julkisuutta. Muun muassa sanomalehti The Times syytti Besantin teosta säädyttömäksi, haureelliseksi ja saastaiseksi. Frank Besant käytti Annien saamaa kielteistä julkisuutta hyväkseen vakuuttaakseen oikeusistuimen siitä, että hän olisi sopivampi heidän yhteisen tyttärensä Mabelin huoltajaksi kuin Annie.